CELEX: 62019TN0103
Language: ro
Date: 2019-02-20 00:00:00
Title: Cauza T-103/19: Acțiune introdusă la 20 februarie 2019 — Mende Omalanga/Consiliul

15.4.2019   
            
            
               RO
            
            
               Jurnalul Oficial al Uniunii Europene
            
            
               C 139/84
            
         
      Acțiune introdusă la 20 februarie 2019 — Mende Omalanga/Consiliul
      (Cauza T-103/19)
      (2019/C 139/85)
      Limba de procedură: franceza
      
         Părțile
      
      
         Reclamant: Lambert Mende Omalanga (Kinshasa, Republica Democratică Congo) (reprezentanți: T. Bontinck, P. De Wolf, M. Forgeois și A. Guillerme, avocați)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea Deciziei (PESC) 2018/1940 a Consiliului din 10 decembrie 2018, în măsura în care îl menține pe reclamant la poziția 11 din anexa II la Decizia 2010/788/PESC;
               
            
                  —
               
               
                  anularea Regulamentului de punere în aplicare (UE) 2018/1931 al Consiliului din 10 decembrie 2018 în măsura în care îl menține pe reclamant la poziția 11 din anexa Ia la Regulamentul (CE) nr. 1183/2005;
               
            
                  —
               
               
                  constatarea nelegalității dispozițiilor articolului 3 alineatul (2) litera (a) din Decizia 2010/788/PESC și a articolului 2b alineatul (1) litera (a) din Regulamentul (CE) nr. 1183/2005;
               
            
                  —
               
               
                  obligarea Consiliului la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă patru motive.
      
                  1.
               
               
                  Primul motiv, întemeiat pe încălcarea dreptului la apărare, inclusiv încălcarea obligației de motivare care permite justificarea măsurilor și garantarea unei protecții jurisdicționale efective, precum și încălcarea dreptului de a fi ascultat.
               
            
                  2.
               
               
                  Al doilea motiv, întemeiat pe o eroare vădită de apreciere în ceea ce privește implicarea reclamantului în acte care sabotează adoptarea unei soluții pașnice și bazate pe consens în vederea organizării de alegeri în Republica Democratică Congo.
               
            
                  3.
               
               
                  Al treilea motiv, întemeiat pe încălcarea dreptului la viață privată și a principiului proporționalității.
               
            
                  4.
               
               
                  Al patrulea motiv, întemeiat pe inaplicabilitatea dispozițiilor articolului 3 alineatul (2) litera (a) din Decizia 2010/788/PESC a Consiliului din 20 decembrie 2010 privind adoptarea de măsuri restrictive împotriva Republicii Democratice Congo și de abrogare a Poziției comune 2008/369/PESC (JO 2010, L 336, p. 30) și a articolului 2b alineatul (1) litera (a) din Regulamentul (CE) nr. 1183/2005 al Consiliului din 18 iulie 2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (JO 2005, L 193, p. 1, Ediție specială, 18/vol. 4, p. 3). În această privință, reclamantul susține că criteriul juridic, astfel cum este definit în aceste articole, pe care se întemeiază înscrierea numelui reclamantului pe listele în cauză încalcă principiul previzibilității actelor Uniunii și principiul proporționalității întrucât conferă Consiliului o putere de apreciere arbitrară și discreționară.